На основу [члана 200.](http://we2.cekos.com/ce/index.xhtml?&file=f47700&action=propis&path=04770001.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0200#c0200) став 6. Устава Републике Србије,

Влада, уз супотпис председника Републике, доноси

УРЕДБУ

О ДОПУНИ УРЕДБЕ О МЕРАМА ЗА ВРЕМЕ ВАНРEДНОГ СТАЊА

Члан 1.

У Уредби о мерама за време ванредног стања („Службени гласник РС”, бр. 31/20, 36/20, 38/20, 39/20, 43/20 и 47/20), у члану 4. после става 3. додаје се став 4, који гласи:

„Забрањује се привредном друштву, другом правном лицу и предузетнику да на територији Републике Србије, док траје ванредно стање, обавља делатност пружања фризерских и козметичких услуга, педикира, маникира, услуга фитнес клубова и теретана, активности турских купатила, сауна и парних купатила, соларијума, салона за мршављење, салона за масажу и других услуга неге, одржавања и улепшавање лица и тела код којих је природа делатности пружања услуге таква да захтева близак контакт између пружаоца и корисника услуге, као и корисника услуге међусобно, чиме се повећава опасност од преношења заразне болести COVID-19.”

Члан 2.

Ова уредба ступа на снагу даном објављивања у „Службеном гласнику Републике Србије”.

05 Број: 110-2988/2020

У Београду, 1. априла 2020. године

В Л А Д А

|  |  |
| --- | --- |
| ПРЕДСЕДНИК РЕПУБЛИКЕ  Александар Вучић | ПРЕДСЕДНИК ВЛАДЕ  Ана Брнабић |
|  |  |